Той е най-възрастният син на граф Герлах I (* ок. 1285; † 1361) и първата му съпруга Агнес фон Хесен († 1332), дъщеря на ландграф Хайнрих Млади фон Хесен и Агнес Баварска, сестра на император Лудвиг Баварски (* 1282; † 1347). Баща му е вторият син на император Адолф от Насау (* 1250; † 1298). Брат е на Йохан I (* 1309; † 20 септември 1371), граф на Насау-Вайлбург, Герлах фон Насау (1322 – 1371), архиепископ на Майнц, Аделхайд (* ок. 1311; † 8 август 1344), Елизабет (* ок. 1326; † сл. 1370). Полубрат е на Крафт (* сл. 1333; † 1356), граф на Насау-Зоненберг, убит в битката при Поатие, и на Рупрехт VII (ок. 1340 – 1390), граф на Насау-Зоненберг.